# metadata.dc.description.abstract[].value
Amb el títol “Que no et venguin fum” presentem un projecte docent amb una finalitat científico-divulgativa, que ha estat realitzada col·laborativament per estudiants de la facultat de Medicina i Ciències de la Salut i estudiants del grau de Comunicació Audiovisual de la Universitat de Barcelona. Es tracta d’una producció audiovisual de curta durada dirigida especialment a joves i a adolescents, que persegueix diversos objectius. D’una banda, vol donar a conèixer les possibilitats mèdiques que presenta la planta del cànnabis i contribuir a deixar de costat l’estigma social que genera el seu ús amb finalitats terapèutiques. D’una altra banda, vol que aquelles persones joves que prenen marihuana s’adonin dels efectes negatius que aquest consum pot produir en el seu desenvolupament cerebral durant la seva etapa de creixement. Aquesta obra original és resultat d’una experiència docent que incorpora la divulgació científica a l’aprenentatge universitari dins l’horitzó dels Objectius de Desenvolupament Sostenible (Objectiu 3. Salut i Benestar) que impulsa la UNESCO. La metodologia que es segueix correspon a la pròpia de les experiències d’Aprenentatge Servei: els estudiants aprenen mentre desenvolupen una dimensió ètica i social motivadora perquè treballen sobre una necessitat social real sobre la que pretenen impactar per aportar-hi solucions. D’aquesta manera, aquest projecte suposa una alta implicació dels participants en el projecte, que desenvolupen competències professionalitzadores i emprenedores, habilitats de treball en equip i habilitats comunicatives necessàries per divulgar coneixement especialitzat. Que no et venguin fum La metodologia que es segueix correspon a la pròpia de les experiències d’Aprenentatge Servei: els estudiants aprenen mentre desenvolupen una dimensió ètica i social motivadora perquè treballen sobre una necessitat social real sobre la que pretenen impactar per aportar-hi solucions. D’aquesta manera, els estudiants de l’àmbit de les Ciències de la Salut, fent «ciència ciutadana», surten de la facultat i enquesten pacients, usuaris i professionals de centres mèdics per identificar necessitats relacionades amb la salut.

# metadata.dc.rights[].value
cc by-nc-nd (c) Fernández, Gael et al., 2023